ઇન્ટરનેટ, સોશ્યલ સાઇટ્સ અને ઈ-મેઇલ્સ સાથે આપણે સ્માર્ટફોન થકી એટલાબધા કનેક્ટેડ રહીએ છીએ કે ન કરે નારાયણ અને ક્યારેક ફોન ખોવાઈ જાય તો આપણી હાલત ખરાબ થઈ જાય. વીસ-પચીસ હજાર રૂપિયાનો ફોન જાય એનું દુ:ખ તો થાય ઉપરથી આપણો અત્યંત અંગત અને અતિસંવેદનશીલ એવો મહત્વનો ડેટા પણ કોઈ ભાંગફોડિયાના હાથમાં આવી જાય તો એનો આપણે કલ્પના પણ ન કરી શકીએ એવો દુરુપયોગ થઈ શકે છે. ત્યારે પ્રશ્ન એ થાય કે આવું થતું રોકવાનો કોઈ ઉપાય ખરો?